Referat for HØRS bestyrelsesmøde den 28. januar 2020 og 6. februar 2020

Medlemmer til stede: Christina, Mette, Thomas, Susanne, Camilla, Christine

DSIHR: Sisse

Fraværende: Anne Mette (28. januar 2020 og 6. februar 2020)

Referent: Susanne

|  |  |
| --- | --- |
| **Punkt** | **Orientering om emne** |
| 1. Godkendelse af referat af foregående møde | Godkendelse af referat af 10. december 2019. |
| 1. Dato for bestyrelsesmøder | Bestyrelsesmøderne vil i fremtiden blive afholdt sidste tirsdag i måneden.  Næste møde afholdes 25. februar 2020 |
| 1. Orientering fra DSIHR | Sisse informerer fra møder mellem DSHIR og Hørsholm Kommune. |
| 1. Økonomi | Bestyrelsen diskuterede tallene fra 2019, og områder hvor det er muligt at spare i 2020. |
| 1. Vedligehold | Ridehusbarriere: Vi kommer selv til at betale for en ny ridehusbarriere enten via forhøjet husleje til DSIHR eller ved direkte udlæg.  Boksmåtter: Vi har kun modtaget et tilbud på boksmåtter til sortstald og udeboksene. Tilbuddet lyder på 160.000 kr. Der er på nuværende tidspunkt ikke økonomi til dette.  Mudder på folde: Vi undersøger, hvorvidt det kan lade sig gøre at ændre på indgangen til rideskolehestefolden samt folden bag sortstald, da sikkerheden for heste/personale skal forbedres. |
| 1. Personale | Charlotte har opsagt sin stilling som Daglig leder på HØRS. Der vil blive afholde afskedsreception for Charlotte fredag d. 28. februar 2020, kl. 16.  Der vil blive ansat en handymand, som aflønnes som timeansat vikar. |
| 1. Rideskolen | Corelione er sat til salg. Der er en rideskolefamilie, som er interesseret i at købe ham pr. 1. marts 2020. |
| 1. Stævner | Der mangler frivillige i Stævneudvalget. Pensionærer og forældre til rideskoleelver opfordres til at melde sig til stævneudvalget.  Stævner er planlagt til afholdelse følgende datoer i 2020:  1. marts 2020: Fastelavnsstævne  17. maj 2020: Rideskolestævne  13.-14. juni 2020: Udvidet klubstævne (spring/dressur)  29.-30. august 2020: Udvidet klubstævne, Jubilæumsstævne (spring/dressur)  20. september 2020: Udvidet klubstævne (dressur)  1. november 2020: Udvidet klubstævne (dressur) (ikke ansøgt endnu)  8. november 2020: Rideskolestævne |
| 1. Bokse/venteliste | Der er enkelte bokse ledige pr. 1. marts 2020. |
| 1. Bestyrelsen | Retningslinjer for bestyrelsesarbejde på HØRS skal diskuteres nærmere ved kommende møde. |
| 1. Springning | Rideskolespringning og privat springning vil efter sommerferien blive om tirsdagen.  Resten af indendørssæsonen 2019/2020 vil der være privatspringundervisning om tirsdagen fra kl. 20:30-21:30 (inklusiv bane op/ned). Om søndagen fra kl. 21-22 vi der i lige uger være løsspring og i ulige uger spring. |
| 1. Undervisning/undervisere | Der vil blive tilføjet flere godkendte undervisere på oversigten på klubbens hjemmeside. |
| 1. Udlejning af trailer | Punktet skal diskuteres nærmere ved kommende møde. |
| 1. Regler på HØRS | Punktet skal diskuteres nærmere ved kommende møde. |
| 1. Evt. | Generalforsamling afholdes 16. april 2020.  Jannie har valgt at træde ud af bestyrelsen. Susanne valgt til ny sekretær.  HØRS lukker kl. 23 |